JAS ตั้งสำรองหนี้เพิ่ม-FX ลดลง ฉุดงบ Q3 ขาดทุน 726 ล้าน
JAS ไตรมาส 3/65 ขาดทุน 726 ล้านบาท เซ่นตั้งสำรองหนี้เพิ่ม-FX ลดลง จากงวดเดียวกันของปีก่อนขาดทุนสุทธิอยู่ที่ 366 ล้านบาท 
JAS ไตรมาส 3/65 ขาดทุน 726 ล้านบาท เซ่นตั้งสำรองหนี้เพิ่ม-FX ลดลง จากงวดเดียวกันของปีก่อนขาดทุนสุทธิอยู่ที่ 366 ล้านบาท
10 พ.ย. 2565

บริษัท จัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานไตรมาส 3/65 และงวด 9 เดือนปี 65 ดังนี้

สำหรับผลการดำเนินงานไตรมาส 3/2565 งวด 3 เดือน สิ้นสุดวันที่ 30 กันยายน 2565 บริษัทและบริษัทย่อยมีขาดทุนสุทธิ 726ล้านบาท ขาดทุนเพิ่มขึ้น 98% จากงวดเดียวกันของปีก่อนขาดทุนสุทธิอยู่ที่ 366 ล้านบาท สาเหตุจากรายได้จากส่วนงานให้บริการอินเทอร์เน็ต ความเร็วสูงและอินเทอร์เน็ตทีวี 4,474 ล้านบาท ลดลง 3% จากงวดเดียวกันของปีก่อน 4,602 ล้านบาท
อีกทั้งกำไรจากอัตราแลกเปลี่ยน 149 ล้านบาท ลดลง 11% จากงวดเดียวกันของปีก่อน 167 ล้านบาท
รวมถึงต้นทุนและการบริการ 3,675 ล้านบาท เพิ่มขึ้น 9% จากงวดเดียวกันของปีก่อน 3,383 ล้านบาท เป็นผลจาก ต้นทุนขายและบริการที่เพิ่มขึ้นเป็นผลมาจากต้นทุนบริการที่เป็นสกุลเงินต่างประเทศ เนื่องจากอัตราแลกเปลี่ยนที่อ่อนค่าลงในช่วงไตรมาส 3/2565 รวมถึงการบันทึกประมาณการค่าเสียหายจากคดีพิพาทของ TTTBB กับหน่วยงานรัฐวิสาหกิจที่เพิ่มขึ้น
ค่าใช้จ่ายในการขายและบริหาร 1,106 ล้านบาท ลดลง 4% จากงวดเดียวกันของปีก่อน 1,062 ล้านบาท เป็นผลมาจากกลุ่มบริษัทมีการบริหารจัดการและการควบคุมต้นทุนและค่าใช้จ่ายในหลายๆ ด้านทั้งค่าใช้จ่ายทางการตลาด และค่าใช้จ่ายสำ นักงาน
นอกจากนี้ มีการตั้งสำรองผลขาดทุนด้านเครดิตที่คาดว่าจะเกิดขึ้นจำนวน 139 ล้านบาท เพิ่มขึ้น 216% จากงวดเดียวกันของปีก่อน 44 ล้านบาท ตามนโยบายการตั้งสำรองตามอายุหนี้ของลูกหนี้ที่ค้างชำระ